E rile mokwaledi wa mopalamente, Rre Jesus Mosokwe a akgela, a re go botlhokwa gore morafe wa kgaolo ya Ghanzi ba emele lobala loo ka dinao gore lo kgone go fela ka bofefo.
Melolwane ya metse ga e amane le ya sepolotiki Nthabiseng Tshayinca o mmoho le ba bang ba bana bao a ba hlokomelang. PHOTO: MATSEKO RAMOTEKOA
Le ha Nthabiseng ele mosadi ya tlwaetseng ho tsamaisa kgebo, o ne a ferekane. Taba ke hobane o ne a hlokomela hore o tobane le phephetso e kgolo,. Mpa o ile a teta sefuba yaba o qalella ho ngodisa sebaka sa bana ba dikgutsana le bao batswadi ba bona ba sa kgoneng ho ba hlokomela. E re kaha mosebeletsi wa setjhaba o ne a moeme nokeng, o ile a atleha ho ngodisa lehae la hae semmuso.
Batho ba ile ba phakisa ba tlwaela sebaka sena. Kamora nako e seng kae, palo ya bana e ile ya eketseha. Nthabiseng ya neng a hirisa dikamore o le ho iketsetsa tjhelete, o re o ile a tlameha ho tela ntlo ya hae le dikamore tsa khiriso hobane bana ba ne ba kena lenyelenyele sebakeng sa hae. Hajwale le hae la Boitelo Child Care le na le bana ba 29 ho tloha maseeng ho ya ho ba dilemo di 18. Ba baholwanyane ba kena dikolo tse fapaneng.
Nthabiseng o bolelletse Voice hore le ha hona le mathatanyana, bophelo bo tswelapele. Mme, bana ba kgotsofetse haholo hobane bana le mme ya lerato. ” Ke eletsa hore batho ba tlohelle ho lahla masea. Ha motho a hlokomela hore a keke a kgona ho hodisa ngwana tlasa mabaka ao a tsejwang ke yena, o lokela ho moisa moo a tla kgona ho fumana thuso le lerato,” ho qetella Nthabiseng. – Matseko Ramotekoa